text: Stor modtagelse venter vinderbrødre i Aabenraa
  15 april 2018 kl. 06.51
  17-årige Jonathan og 26-årige Christoffer Eskjær Breitenkamp fra Aabenraa vandt lørdag aften på TV 2 "Danmark har talent" og dermed præmien på 250.000 kroner. I eftermiddag modtages vinderbrødrene i deres hjemby.
  Der var benhård konkurrence i finalen, men de to sønderjyske brødre løb som "Moonlight Brothers" med titlen som de største talenter og præmien på 250.000 kroner i "Danmark har talent" på TV 2.
  Lørdag aften var der enighed blandt dommerne om brødrenes optræden.
  Michael Breitenkamp, stolt far, Aabenraa : "Mine sønner har kæmpet hårdt for det. Hele familien er glade og stolte på deres vegne. Nu glæder vi os til at fejre dem på hjemmebane i Aabenraa."
  - Jeg synes, det er så vidunderligt, at humoren kommer frem her, sagde Jarl Friis-Mikkelsen.
  - Det er det sjoveste, vi har oplevet i dag, mente Thomas Buttenschøn.
  Brødrenes stolte far Michael Breitenkamp har søndag morgen endnu ikke fået armene ned.
  - Mine sønner har kæmpet hårdt for det. Hele familien er glade og stolte på deres vegne. Nu glæder vi os til at fejre dem på hjemmebane i Aabenraa, siger Michael Breitenkamp til TV SYD. 
  Der venter da også Jonathan og Christoffer en surpricemodtagelse søndag eftermiddag i Sportscentrum på Industrivej i Aabenraa, hvor alle er velkomne mellem klokken 14 og 15 til fejringen.
  